Diari Oficial de la Generalitat Valenciana


Sumari del DOGV 8528, del 12-04-2019 (2019/3768)

Informació pública de l'aprovació de l'informe ambiental i territorial estratègic de la modificació de l'APD/14, Pla especial de protecció i reforma interior del caseriu i de l'entorn de la Santa Faç.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8528

Data del DOGV
:   12-04-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/3768


Data del document
:   10-04-2019

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació de l'APD/14, Pla especial de protecció i reforma interior del caseriu i de l'entorn de la Santa Faç. [2019/3768]  
Amb data 10 d'abril de 2019, la regidora d'Urbanisme ha resolt:  
  
  
«Decret. Sobre resolució de l'informe ambiental i territorial estratègic de la modificació de l'APD/14, Pla especial de protecció i reforma interior del caseriu i de l'entorn de la Santa Faç.  
  
1. El Ple de l'Ajuntament, en la sessió ordinària celebrada el dia 24 de novembre de 2016, va acordar la creació de la comissió de protecció del caseriu i de l'entorn de la Santa Faç, la qual, en la reunió de 24 de febrer de 2017, va acordar sol·licitar informe als tècnics de la Regidoria d'Urbanisme sobre la tramitació d'un pla de protecció.  
  
2. L'àmbit comprés pel caseriu i entorn de la Santa Faç es troba inclòs en l'APD/14 (àrea de planejament diferit) del Pla general, delimitat: al nord, pel carrer d'Antonio Ramos Alberola; a l'est, pel carrer del Barranquet i el límit amb el terme municipal de Sant Joan d'Alacant; al sud, per l'avinguda de Dénia; i a l'oest, pel carrer d'Antonio Ramos Alberola.  
3. El Departament Tècnic de Planejament de la Regidoria d'Urbanisme ha elaborat la documentació necessària per a l'aprovació del Pla especial de protecció i reforma interior de Santa Faç i la tramitació i l'aprovació d'aquest projecte es realitzarà conforme al que s'estableix en l'article 50 i ss de la Llei 5/2014 de la Generalitat, d'ordenació del territori, urbanisme i paisatge de la Comunitat Valenciana.  
  
L'actuació a realitzar no incideix en l'ordenació estructural i no té efectes significatius per la qual cosa es considera que és aplicable el procediment simplificat d'avaluació ambiental i estratègica establit en els termes de l'article 46.3 de la LOTUP.  
  
4. L'actuació a desenvolupar se circumscriu a una zona urbana consolidada. La LOTUP, en l'article 48.c) estableix tres supòsits en els quals l'avaluació ambiental i territorial de plans es realitzarà per l'òrgan ambiental de l'Ajuntament; ens trobem en el cas 1): «En els instruments de planejament urbanístic que afecten únicament i exclusivament l'ordenació detallada del sòl urbà definida en la present llei.»  
  
La referència a instruments urbanístics que afecten únicament i exclusivament l'ordenació detallada fa referència als plans urbanístics municipals (plans d'ordenació detallada, plans de reforma interior, plans especials, estudis de detall o les seues modificacions).  
  
  
5. Mitjançant Decret número 2018DEG012681, de data 17 de desembre de 2018, es va admetre a tràmit i es va sotmetre a consultes el document inicial estratègic referent a la modificació de l'APD/14, de la Santa Faç i els següents documents complementaris: estudi de viabilitat econòmica, estudi d'integració paisatgística, esborrany del pla especial, informe d'impacte de gènere i esborrany de catàleg de proteccions.  
  
De les consultes realitzades, únicament consten emesos els informes remesos per la Conselleria d'Agricultura, Medi Ambient, Canvi Climàtic i Desenvolupament Rural i que en síntesi expressen el següent:  
1. En matèria agrícola, no existeix cap objecció a la tramitació que es proposa.  
2. Respecte al barranc del Juncaret, la competència sobre les obres de canalització realitzades i futures a realitzar, així com els deures de conservació i manteniment l'ostenta aquest ajuntament, en virtut de l'acta de recepció subscrita amb Conselleria d'Infraestructures i Transport, amb data 22 de febrer de 2005.  
3. En relació amb la via pecuària Assagador de Coix, serà d'aplicació el que es disposa en la normativa vigent.  
  
6. Es troben en l'expedient administratiu, entre altres, els següents documents que es ressenyen per resultar significatius:  
- Document inicial estratègic referent a la modificació de l'APD/14, de la Santa Faç.  
- Estudi de viabilitat econòmica.  
- Estudi d'integració paisatgística.  
- Esborrany del pla especial.  
- Informe d'impacte de gènere.  
- Catàleg de proteccions PEPRI Santa Faç.  
- Informes tècnics del Departament Tècnic de Planejament.  
  
7. En compliment del que s'estableix en l'article 51.1 LOTUP s'ha sotmés el document a consulta de la Diputació d'Alacant, de la Conselleria de Cultura, Regidoria de Cultura, Ajuntament de Sant Joan d'Alacant, Conselleria d'Agricultura i Medi Ambient, Regidoria de Medi Ambient, Regidoria de Mobilitat i Regidoria de Memòria Històrica, sense que, transcorregut el termini concedit, haja hagut ca contestació a les consultes.  
  
8. El pla té per objecte materialitzar la determinació pública de protegir el patrimoni cultural, fixant un marc de protecció contra futures actuacions.  
En l'àmbit del pla es distingeixen tres béns immobles amb protecció de diferent nivell autonòmic en l'àmbit del caseriu i entorn de la Santa Faç:  
- Torre de Santa Faç: es troba inscrit en el Registre General de Béns d'Interés Cultural del Patrimoni Històric Espanyol, amb la categoria de monument, amb el codi d'inscripció 02907989, per resolució de la Direcció General de Belles Arts i Béns Culturals del Ministeri d'Educació i Cultura de 14 d'abril de 1997, i en la secció 1a de l'Inventari General de Patrimoni Cultural Valencià. Fins al moment no s'havia elaborat cap pla especial per a definir el seu entorn de protecció, per la qual cosa es considerava vàlid el que figurava en l'informe de la Conselleria de Cultura que va servir de base per a incoar l'expedient d'inscripció en el Registre General del Ministeri.  
  
- Monestir de la Santíssima Faç: inscrit com a Bé de Rellevància Local (BRL) en la secció 2a de l'Inventari de la Conselleria de Cultura amb codi d'inscripció 6399525808. No s'havia elaborat fins a hui cap pla especial per a definir el seu entorn de protecció per la qual cosa serà aplicable l'entorn delimitat en l'article 11 del Decret 62/2001, de 20 de maig.  
- Refugi antiaeri: protegit en virtut del que es disposa en l'article 4.3 de la Llei 9/2017, de 7 d'abril, que modifica la Llei 4/1998 del patrimoni cultural valencià i que protegeix el patrimoni històric i arqueològic civil i militar de la Guerra Civil a la Comunitat Valenciana; s'inclou en l'inventari dels BRL.  
En el Catàleg de proteccions PEPRI consten les seues corresponents fitxes.  
  
9. És competent per a resoldre, en virtut del que es disposa en l'article124.4.ñ de la Llei 7/1985, de 2 d'abril, reguladora de les bases de règim local, l'alcalde, i per delegació de data 24 d'abril de 2018, la regidora delegada d'Urbanisme.  
  
En virtut del que s'ha ?exposat, resolc:  
  
Primer. Emetre informe ambiental estratègic respecte de la modificació de l'APD/14, Pla especial de protecció i reforma interior del caseriu i de l'entorn de la Santa Faç, pel procediment simplificat, per considerar que aquesta modificació no incideix en l'ordenació estructural i no té efectes significatius sobre l'àmbit d'actuació, d'acord amb els criteris establits en l'annex VIII de la LOTUP i els informes tècnics que es troben en l'expedient.  
  
Segon. Ordenar la publicació de la present resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana (DOGV), i deixar constància que l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el DOGV, no s'ha procedit a l'aprovació del document avaluat en el termini màxim de quatre anys des de la seua publicació.  
Tercer. Fer constar que contra la present resolució no es pot interposar cap recurs, sense perjudici dels que, si escau, siguen procedents contra l'acte que aprove la modificació de l'instrument de planejament en tramitació».  
  
Alacant, 10 d'abril de 2019.- El vicesecretari: Germán Pascual Ruiz-Valdepeñas.